CELEX: 22008D0101
Language: hu
Date: 2008-09-26 00:00:00
Title: Az EGT Vegyes Bizottság 101/2008 határozata ( 2008. szeptember 26. ) az EGT-megállapodás IV. mellékletének (Energia) módosításáról

20.11.2008   
            
            
               HU
            
            
               Az Európai Unió Hivatalos Lapja
            
            
               L 309/24
            
         
      AZ EGT VEGYES BIZOTTSÁG 101/2008 HATÁROZATA
   
   (2008. szeptember 26.)
   az EGT-megállapodás IV. mellékletének (Energia) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IV. mellékletét a 2008. március 14-i 28/2008 EGT vegyes bizottsági határozat (1) módosította.
            
         
               (2)
            
            
               A földgázszállító-hálózatokhoz való hozzáférés feltételeiről szóló, 2005. szeptember 28-i 1775/2005/EK európai parlamenti és tanácsi rendeletet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás IV. melléklete a 26. pontot (2005/32/EK európai parlamenti és tanácsi irányelv) követően a következő ponttal egészül ki:
   
               „27.
            
            
               
                  32005 R 1775: a földgázszállító-hálózatokhoz való hozzáférés feltételeiről szóló, 2005. szeptember 28-i 1775/2005/EK európai parlamenti és tanácsi rendelet (HL L 289., 2005.11.3., 1. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           A rendelet 16. cikke eltérést biztosít a rendelet hatálya alól a tagállamokban található földgázszállító-rendszerekre vonatkozóan, a 2003/55/EK irányelv 28. cikke alapján adott eltérések időtartama alatt. Norvégia a 2003/55/EK irányelv 28. cikkének (2) bekezdése alapján feltörekvő piac státuszt kapott. Ezért az eltérés időtartamának lejárta előtt a rendelet Norvégiára nem érvényes.
                        
                     
                           b)
                        
                        
                           Az érintett EFTA-államokat felkérik arra, hogy a 14. cikk által létrehozott bizottság üléseire megfigyelőket küldjenek. Az EFTA-államok képviselői a bizottság munkájában korlátozások nélkül részt vesznek, de nem rendelkeznek szavazati joggal.”
                        
                     
         2. cikk
   Az 1775/2005/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. szeptember 27-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. szeptember 26-án.
      
         
            az EGT Vegyes Bizottság részéről
         
         
            az elnök
         
         őfensége Nikolaus von LIECHTENSTEIN herceg
      
   
   
      (1)  HL L 182., 2008.7.10., 19. o.
   
      (2)  HL L 289., 2005.11.3., 1. o.
   
      (3)  Alkotmányos követelmények fennállását jelezték.
   
      A szerződő felek együttes nyilatkozata a földgázszállító hálózatokhoz való hozzáférés feltételeiről szóló, 2005. szeptember 28-i 1775/2005/EK európai parlamenti és tanácsi rendelet EGT-megállapodásban történő alkalmazásáról szóló 101/2008 határozatról
      Az EGT-megállapodás (93. cikk (2) bekezdés) kétpilléres szerkezetének megfelelően az új közösségi jogszabályokat vegyes bizottsági határozattal fogadják el. A földgázszállító-hálózatokhoz való hozzáférés feltételeiről szóló rendelet szerinti iránymutatások jogilag kötelezőek minden tagállam számára. Az új iránymutatásokat vagy az iránymutatások módosításait tehát új közösségi jogszabályoknak kell tekinteni, amelyeket az EGT-megállapodás 98. cikke értelmében az EGT Vegyes Bizottságnak is kell fogadnia.